Орусиянын Украинадагы чабуулдарынан качкан жүз миңдеген адамдар Европага агылып келүүдө.
Польша, Словакия жана Румыниядан кирген украиналыктардын биринчи тандоосу Германия.
Кельндеги түрк кварталы катары белгилүү Кеуп көчөсүндөгү Өмер-үл Фарук мечити
көпчүлүгү аялдар жана балдар болгон 19 Крым татар түркүнө каалгасын ачты.
''Украинадан согуштан качып баш калкалаганы келген бир туугандарыбызга
Мүлхаймдагы Өмер-үл Фарук мечитинде эки кабаттуу имаратыбызды бөлүп бердик.
Биз аларга кучагыбызды ачтык, жүрөгүбүздү ачтык», - деди ал.
28 жаштагы Лимара Кырымлы кыздары Мерйем, Сафие жана Адиле менен
үйдүн мышыгы Писушаны алып Киевден качкан.
Жолдошун калтырган Кырымлы 4 күндүк жол тартуудан кийин Кельн шаарына жетти.
«Балдарым,эң маанилүүсү менин балдарым."
"Жолдошуңузчу?"
"Жолдошумдун да келишин каалайт элем, бирок мекенди коргоо анын милдети.
Баары тең ал жерден качып кетсе, мекенди ким коргойт?
Биздин мекенибиз корголушу керек",-деп айтты.
2014-жылы Орусия Крымды басып алгандан кийин Киевге жайгашкан үй-бүлө
Орусиянын кол салуусу менен дагы бир жолу өз жерлерин таштап кетүүгө аргасыз болгон.